runetrust/blame-folketinget-dk huggingface dataset:
Mette Abildgaard (KF), 2023-10-05:
Derfor vil jeg høre, hvordan De Radikale ser på det forslag, vi Konservative er kommet med, efter inspiration fra Dansk Industri og Danmarks Naturfredningsforening, nemlig at skattefritage den § 3-natur, der er, og på den måde anerkende dem, der er med til – af hensyn til vores fællesskab – at passe og pleje noget natur, som er værdifuld, og som i den grad er nødvendig i en tid, hvor vores natur er under så stort pres.
Kim Christiansen (DF), 2012-11-15:
Der kommer en udvalgsbehandling nu og senere en andenbehandling, og jeg håber, at partierne vil sætte sig ned og tænke sig rigtig godt om og være med til at løse det her problem i stedet for bare at stikke hovedet i busken og sige, at de ikke vil gøre noget, fordi EU siger det.
Morten Bødskov (S), 2012-02-24:
Som min forgænger, hr. Lars Barfoed, tidligere justitsminister i embedet, også pegede på i forbindelse med debatten sidste år og året før, så følger det således af artikel 8 i den europæiske menneskerettighedskonvention, at enhver har ret til respekt for sit privatliv, og at myndighederne kun kan gøre indgreb i denne ret, hvis det er nødvendigt i et demokratisk samfund, f.eks. af hensyn til den nationale sikkerhed, den offentlige tryghed eller for at forebygge uro eller forbrydelser.
Lene Espersen (KF), 1999-11-30:
Vi synes også, det er vigtigt, at vi holder os for øje, når vi taler om de her ordninger, at et bredt flertal i Folketinget har gennemført Vandmiljøplan II. Specielt synes vi, at det er væsentligt at fokusere på finansieringen af de våde enge og så sandelig også på omlægningsordningerne til økologisk jordbrug, fordi vi har forpligtet hinanden til at sørge for, at vandmiljøplanen bliver gennemført, og her er der nogle åbenlyse støttemuligheder.
Troels Christensen (V), 2009-11-03:
Med den her lovændring indskærper vi, at foreninger, der på en eller anden måde modtager tilskud efter folkeoplysningsloven, skal afgive en erklæring – altså underskrive en erklæring – om, at der indhentes børneattester, når de ansætter personer, der i forbindelse med deres arbejde får direkte kontakt til børn under 15 år.
Kamal Qureshi (SF), 2009-02-18:
Set i lyset af politiets ellers sædvanlige evne til at håndtere lignende demonstrationer uden problemer mener ministeren så stadig ikke, at det er nødvendigt med en undersøgelse af Gazademonstrationen den 13. januar i år på baggrund af oplysninger fra Politiken den 12. februar 2009 om nye konsekvenser af politiets adfærd under demonstrationen?
Thor Pedersen (V), 2003-12-18:
Det er for at give mulighed for nærvær og aktuel interesse, at de, der så er på arbejde den dag, får en mulighed, hvor tjenesten tillader det, for at opleve denne meget for Danmark jo i virkeligheden historiske og enestående, glædelige begivenhed, som jeg er meget glad for, at Enhedslisten også med sin royale interesse nu støtter fuldt ud.
Mikkel Bjørn (DF), 2025-04-22:
Hvis der reelt er en bekymring for, at det ene forslag går 1 cm eller mere for langt i forhold til det, som egentlig er intentionen med forslaget, nemlig at forbyde bederum på uddannelsesinstitutionerne, vil det være min anbefaling, at folk støtter Dansk Folkepartis beslutningsforslag, som netop tager forbehold for det forhold, at der er en særstilling for kristendommen i den danske grundlov, der undtager én religion, nemlig kristendommen, fra det generelle sekularistiske princip, fordi Danmark er bygget på en kristen tradition.
Leila Stockmarr (EL), 2025-10-23:
mener ikke, at man skal tage et valg politisk om, om man vil styrke den kollektive transport i Danmark, eller om man vil fortsætte udbygningen af motorvejene, og ordføreren mener, at pengekassen er uendelig stor, så vi kan gøre begge dele og fortsætte i det uendelige med at udbygge infrastruktur.
Jens Heimburger (KF), 2000-05-02:
Og når ministeren siger, at det kunne tyde på, at vi var ude på en hurtig løsning, så vil jeg gerne sige, at vi jo også sidder i ustandselige møder om alle mulige smådetaljer inden for boligområdet i erkendelse af, at det er justeret, det er tilpasset, det er tilrettet.
Finn Sørensen (EL), 2018-11-16:
Det er uacceptabelt, at offentlige myndigheder skal pålægges at udlevere cpr-numre til private virksomheder, ovenikøbet uden borgernes samtykke, med det formål, at disse virksomheder skal pleje deres kunder og for at fremme det for staten uvedkommende formål, som at alderspensionen skal være en obligatorisk del af arbejdsmarkedspensionerne.
Karsten Hønge (SF), 2025-04-22:
Altså, i forhold til at nogle herinde, også jeg selv, skulle begynde at påstå, at den her regering skulle have lavet skattebesparelser for 84 mia. kr., vil jeg sige, at alle ved, at det er fra den periode, hvor velfærdsforliget har kørt, og for den her regeringsperiode kan jeg godt gentage det – jeg kender godt tallet – det er 9,7 mia. kr.
Elisabeth Arnold (RV), 1999-02-04:
Hr. Brian Mikkelsen sagde i begyndelsen af sit indlæg, at Det Konservative Folkeparti ønskede at nedbringe antallet af institutioner. Lidt senere blev der sagt, at institutionerne skulle være større, men at det dog ikke nødvendigvis skulle ske rent fysisk. Dér må jeg indrømme, dér slipper min forståelse op.
Peter Skaarup (DF), 2012-06-06:
For jeg kunne godt tænke mig at spørge fru Marianne Jelved, om Det Radikale Venstre principielt og konkret mener, at alle de lovforslag, Folketinget behandler, skal være fuldt belyst, det vil sige, at de lovforslag, Folketinget behandler, skal fremlægges på dansk, og at alle de svar, alle de oplysninger, der relaterer sig til de pågældende forslag, skal fremlægges på dansk.
Dennis Flydtkjær (DF), 2012-06-13:
Jeg kan starte med at fortælle ordføreren, at hvis han har læst udvalgsspørgsmålene i forbindelse med lovbehandlingen, kan han se, at vi faktisk har efterspurgt, at skatteministeren fik indhentet vurderinger fra uafhængige juridiske eksperter, som kunne lave en vurdering af, hvordan det her er i forhold til grundloven.
Margrethe Vestager (RV), 2008-06-11:
Det tror og håber jeg vil være karakteristisk for den måde, vi arbejder på, nemlig at hvis vi oplever, at der er steder, hvor vi kan få indflydelse, så går vi meget gerne ind og deltager i diskussionen og kommer med vores forslag, og hvis vi så oplever det som en egentlig forhandling, så vil vi meget gerne bidrage.
Kim Edberg Andersen (DD), 2025-05-15:
Nej, og det næste, vi så egentlig hviskede om, var det der, hvor vi jo kom frem til, at det godt kan være, at de ikke beder om et billede af ens pas, men de er helt sikre på, at de har styr på, hvor pengene skal komme fra. Så må man jo stille et krav om, at de har styr på, hvor pengene inde i virksomhed kommer fra, og så er det nemmeste i verden jo i hvert fald at have styr på beløbet.
Jacob Jensen (V), 2016-09-06:
Men når der nu ikke er nogen plan – og det var sådan set ordføreren, der bragte mig derhen, for han sagde selv, at der ikke er nogen plan, og det er jo så, som det er – så lad mig prøve at spørge: Kan man f.eks. ikke få at vide, hvad det er for ting, som ordføreren og Socialdemokratiet gerne vil gøre for den offentlige sektor?
Brian Mikkelsen (KF), 2010-01-26:
Samarbejdet har til formål at styrke indsatsen over for hadforbrydelser og sikre, at flere potentielle hadforbrydelser anmeldes til politiet, og, hvad der også er centralt i denne sammenhæng, at ofrene selv er opmærksomme på, hvor vigtigt det er, at politiet bliver gjort bekendt med det mulige motiv for overgrebet.
Christina Egelund (LA), 2018-01-16:
Jeg savner bare, lidt i tråd med det, som ordføreren fra Dansk Folkeparti sagde, nogle svar fra lovens kritikere på, hvad man bør gøre i stedet for, medmindre man selvfølgelig synes, at det ikke er noget problem, og hvis det er tilfældet, er det jo sådan set fair nok, at man heller ikke er forpligtet til at byde ind med løsninger.
Hans Andersen (V), 2012-03-29:
Jeg er også meget spændt på at se, hvad det her lovforslag kommer til at indholde, for den radikale ordfører sagde, at alle patienter skal udredes inden for 1 måned, og den socialdemokratiske ordfører har talt om 1 til 2 måneders differentieret behandlingsgaranti, og hvis jeg læser forslaget til vedtagelse, som ligger her i dag fra regeringspartierne og Enhedslisten, kan jeg læse, at der bl.a. står, at det er den lægefaglige vurdering af den konkrete patient og en dialog med patienten, der ligger til grund for, hvor hurtigt patienten kan gøre brug af rettigheden.
Hans Kristian Skibby (DF), 2010-05-31:
Når der er nogle kommuner, hvor man kan se et mindre pres på de ældre grupper og måske et større pres på de børn, som skal ind og have en dagplejeplads, eller eksempelvis de unge, der skal have en plads i en folkeskole, giver det selvfølgelig en mulighed for, at kommunen kan gå ind og finde nogle midler inden for deres driftsbudget de steder, hvor der er det største demografiske pres.
Rasmus Prehn (S), 2007-01-19:
Vi har fået det understreget i teksten, hvor der helt tydeligt står, at rådet er uafhængigt i sin virksomhed, og medlemmerne udpeges på baggrund af deres faglige kvalifikationer, samt at både rådssekretariatet og det faglige sekretariat skal være uafhængige af videnskabsministeren.
Jens Rohde (V), 2003-01-16:
Og hvis det er sådan, at en journalist skal have en chance for at få nogle oplysninger, at blive serviceret, er det jo også nødvendigt, at der er en kontaktperson tæt ved ministeren, fordi man jo selvfølgelig ikke altid bare kan ringe direkte til ministeren. Derfor kan det være en særdeles god service for pressen og dermed offentligheden, men selvfølgelig kræver det jo, at man holder sig til sandheden.
Lene Garsdal (SF), 2004-12-14:
Det gælder udbygningen af kapaciteten, som det fremgår af forslaget, men det er også bydende nødvendigt at sætte fokus på de ansattes arbejdsmiljø og kompetenceudvikling, hvis det skal lykkes at få både læger og plejepersonale til at ønske at arbejde med de medicinske patienter.
Eigil Andersen (SF), 2013-05-30:
Derfor er der tale om en prioritering mellem de forskellige ting, og jeg tror også, at Enhedslisten vil være enig i, at det, at man overhovedet ikke har en indtægt, at man skal leve af nul komma nul kroner på en måned, er et større problem, end at man f.eks. ikke kan få sygedagpenge for skæve helligdage.
Kristian Thulesen Dahl (DF), 2021-06-02:
For det er klart, at vi har nogle modregningsregler i vores system, der modvirker folks lyst til at tage et arbejde eller gøre en ekstra indsats, simpelt hen fordi modregningen i forhold til ægtefællen kan blive for rigid, som hr. Karsten Hønge her er inde på.
Jens Joel (S), 2013-02-28:
Vi har brug for en samlet og gennemarbejdet løsning, der er i økonomisk balance, og som både sikrer sygedagpengesystemet uændret for de store, store flertal, 430.000, der hvert år bruger systemet, og som også gør en særlig indsats og hurtigere indsats for de 8.000-9.000, der lige nu har allersværest ved at vende tilbage til arbejdsmarkedet.
Holger K. Nielsen (SF), 2005-05-17:
Så længe der er tale om en militær besættelse, der også reelt indbefatter, sådan som irakerne selv vurderer det, at besættelsen har meget at gøre med, at man skal have fede kontrakter i genopbygningen af Irak, og at man skal have delt den irakiske olie, så vil der være denne ustabilitet.
Mikkel Bjørn (DF), 2023-04-27:
Er der nogen partier her i Folketinget, der har mere end en overfladisk forståelse af, hvad integrationen er hertillands, så er det Dansk Folkeparti, altså en forståelse for, at integrationen er mere end bare det at have et arbejde og at overholde lovgivningen, men at det faktisk også er det, at man fuldt ud tager del i det samfund, man er en del af, at man lever efter danske værdier, normer, traditioner, og at man forstår humoren, omgangstonen, arbejdsmoralen og tusind andre ting, og det er der, ministeren falder igennem.
Margrethe Vestager (RV), 2004-10-26:
Det lyder lidt, som om det er kommet bag på Dansk Folkeparti, at regeringen måske egentlig gerne ville have andre partier med i aftalen, at regeringen måske føler sig en lille smule bar, når den alene er sammen med Dansk Folkeparti i de her sager, for den insisteren, vi har hørt i eftermiddag, det toneleje, vi har hørt i eftermiddag, den konstante modspørgen i stedet for selv at redegøre for indholdet i aftalen, tyder jo på, at man måske er knap så sikker, som man får det til at se ud, på, at det her i enhver forstand er sat på skinner, er en succeshistorie og er på vej sikkert i mål, eller hvilken retorik man i øvrigt bruger.
Marianne Pedersen (V), 2002-05-27:
Så ved jeg også, at der er nedsat den gruppe på embedsmandsplan, som skal følge den regionale udvikling, inden der sker et eller andet, enten noget positivt eller noget negativt, og i netop den sag om Stålvalseværket er det min opfattelse, at embedsmandsværket vil være tidligt inde og se på hele problematikken og eventuelt komme med et forslag til at afbøde en eventuel negativ virkning.
Marianne Jelved (RV), 2002-10-03:
Derfor spørger jeg hr. Jens Rohde: Er det virkelig sådan på grund af et spektakulært forslag om skattestop, at Venstre ikke vil være med til at opkræve f.eks. 5 mia. kr. på en anden måde, end vi gør i dag, hvis det kan give 20.000 flere arbejdspladser?
Morten Østergaard (RV), 2009-11-03:
Fra politiets side skulle der være mulighed for at udstede et påbud mod at møde op på et fodboldstadion, og på det pågældende stadion skulle der gives mulighed for at lave et sådant lynopslag, hvor man kunne afvise dem, som man er i tvivl om bør have adgang.
Peter Duetoft (CD), 2000-12-14:
Jeg vil bare bede om, at man bekræfter det, for så har jeg jo da forstået, at fru Lene Espersen i alt fald taler imod bedre vidende, når hun angriber CD sådan, og hvis det ikke er imod bedre vidende, så er det, fordi fru Lene Espersen ikke har fulgt med.
Lars Løkke Rasmussen (V), 2014-06-10:
Jeg må sige helt ærligt, at det da er forstemmende at være til stede her i dag og høre, hvordan man nu bygger op til en konflikt mellem velfærd og udgiftsstop fra partier i en regering, som om nogen har lavet nulvækst ude i kommunerne; som netop, så sent som i sidste uge, har indgået en kommuneaftale, der gør, at kommunerne næste år reelt har færre penge til rådighed, end de har i år.
Sophie Hæstorp Andersen (S), 2012-01-26:
Jeg vil egentlig bare høre Dansk Folkeparti: Når der nu kommer en helt ny beretning fra Rigsrevisionen, der er behandlet af statsrevisorerne, og som viser, at antallet af stofmisbrugere i Danmark over de seneste 10 år er steget med en tredjedel, og at flere kommuner, op mod 25 kommuner, ikke overholder loven om behandlingsgarantien og om at sikre en ordentlig kvalitet i behandlingen af stofmisbrugere, synes man fra Dansk Folkepartis side så, at den tidligere regering gjorde det godt nok med hensyn til at lave alle de her gode incitamenter og alle de her gode tiltag, der skal sikre, at stofmisbrugerne, den dag de er motiveret for det, rent faktisk kan komme i behandling?
Frank Jensen (S), 1999-01-27:
Det er klart, at skal - og det ønsker vi fra regeringens side - vi blive bedre til at styrke det internationale samarbejde mellem de nationale politimyndigheder på tværs af landegrænserne i kampen mod den kriminalitet, der også i stigende omfang går via netværk fra computer til computer, bl.a. via Internettet, men også i andre kredsløb i andre telekommunikationskredsløb, ja, så skal vi give politiet sikkerhed for, at den teknologiske udvikling ikke fjerner de efterforskningsredskaber, vi allerede har.
Martin Henriksen (DF), 2017-02-10:
Efter vores opfattelse i Dansk Folkeparti kan der naturligvis på visse områder også inden for udlændingepolitikken samarbejdes om forskellige tiltag, men helt grundlæggende er udlændingepolitikken også et nationalt anliggende ligesom grænsekontrollen, i hvert fald efter vores opfattelse.
Ole Vagn Christensen (S), 2004-11-18:
Det ville jeg ønske hr. Ole Vagn Christensen ville sige at han var glad for, for det er et meget vigtigt skridt på det her område, i stedet for ligesom at prøve at mistænkeliggøre hele manøvren her, for jeg håber, at vi er enige om, at vi skal sikre, at hæderlige virksomheder kan overleve i det her land.
Pernille Rosenkrantz-Theil (EL), 2004-03-26:
Vi går ind for, at når man har en masse penge, man gerne vil smide ud i æteren, skal man tage i betragtning, hvad folk i forvejen har mellem hænderne, og jeg vil nok vove at påstå, at der er andre end direktørerne og topfunktionærerne, der kunne have et større behov.
Eva Kjer Hansen (V), 2000-11-22:
Målingen er flere måneder gammel, forbrugeren kan alligevel ikke fravælge mælken fra landmanden. Dér bliver offentliggørelsen kun et bidrag til den almindelige sladder. Når en restaurant bliver hængt ud for at have en indkøbt vare liggende i sin forretning, hvor udløbsdatoen er overskredet, er det så en alvorlig fejl?
Jeppe Bruus (S), 2020-01-21:
På den måde tror jeg faktisk, at det er meget sigende for danskerne over en bred kam, at det ikke er det med navnegenkendelsen, der gør det, og det er vel også derfor, at det, der her er behov for, er en øget kontrol med de her mennesker, og det er et øget samarbejde mellem myndighederne, så man sikrer sig, at der er bedre hånd i hanke med nogle af de her typer.
Pelle Dragsted (EL), 2016-02-09:
Der bliver snakket om incitamenter og om, at det skal kunne betale sig at arbejde, som om de mennesker i vores land, der er ramt af arbejdsløshed – de tusindvis, som mistede deres job efter den økonomiske krise – ikke ønsker at arbejde, som om de lige skal skubbes med nogle incitamenter, som om arbejdsløshed ikke eksisterer, og som om job bare er noget, man piller ned af træerne, hvis det ellers er, at der er de rigtige økonomiske incitamenter.
Arne Melchior (CD), 1997-11-06:
Det viser sig, at folkeafstemninger næsten altid får en reaktionær udgang, ikke fordi befolkningerne er reaktionære, men fordi de ofte drejer sig om noget nyt, og noget nyt vil alle tvivlere, og dem er der jo heldigvis mange af, ofte stille sig sådan til som det gamle ord, der siger: Er du i tvivl min søn, så stem nej.
Lisbeth Bech Poulsen (SF), 2017-04-04:
Vi var stadig endt i den situation, at de ville være gået konkurs, på grund af hvor utrolig ringe – nu må vi se på, om det er direkte kriminelt, men i hvert fald ekstremt misvisende – adfærd de har udvist, og at den fælles kasse af penge, som alle forsikringstagere bidrager til, stadig væk skulle bruges på at rydde op i den.
Karsten Lauritzen (V), 2014-12-18:
Jeg vil godt høre, om ordføreren har læst den pågældende kronik, og om ordføreren ikke er enig i, at der faktisk er eksperter, der synes, at det her forslag er ganske fornuftigt, bl.a. dem, der skriver en kronik i Berlingske den 1. oktober.
Anne Baastrup (SF), 2004-03-26:
Men ikke desto mindre viste de undersøgelser, der er blevet foretaget i både Vestsjællands Amt og Fyns Amt, jo, at der var en meget, meget stor gruppe unge med ubehandlede psykiatriske lidelser, som man ikke anede havde en psykiatrisk lidelse, og jeg vil godt tilføje, at på Fyn fandt man oven i købet to unge med en IQ på 41 og 49, som ingen anede havde en så dårlig begavelse.
Ole Donner (DF), 2000-02-01:
Men efter en længere udredning kunne jeg forstå, at ministeren synes, det er en god idé, at der bruges den type annoncer, for normalt vil man jo, hvis man er medlem af en forening og på et eller andet tidspunkt kommer i konflikt med dens vedtægter eller dens måde at behandle tingene på, melde sig ud. Jeg forstår, at ministeren synes, det er en god type annoncer, at de er informative og kulturelle.
Allan Niebuhr (KF), 2006-12-05:
Der siger den radikale leder, Marianne Jelved: Det Radikale Venstre ønsker at gøre op med Saddam Husseins tyranni, diktatur, masseødelæggelsesvåben osv. Vi er fortsat af den opfattelse, at krig er den sidste udvej, men det kan blive nødvendigt at gå ind i en krig.
Kristian Thulesen Dahl (DF), 1997-10-09:
Er det ikke rigtigt, at det eneste, der er om forandringer i udlændingepolitikken, er en kronik, som indenrigsministeren skrev i Politiken i tirsdags, og som i øvrigt for det mestes vedkommende handler om den beregning af de omkostninger, udlændingene påfører det danske samfund, som Dansk Folkeparti har lavet i samarbejde med Danmarks Statistik?
Ellen Trane Nørby (V), 2017-05-29:
Mennesker med psoriasisgigt kan have de samme begrænsninger af funktionsevnen som mennesker med svær leddegigt, og det er vel egentlig også baggrunden for forespørgslen i dag, at vi skal kigge på deres behov for fodterapi og på, om de ikke dermed kan ligestilles med gruppen med svær leddegigt.
Line Barfod (EL), 2005-03-15:
Nu skal jeg søge ikke at spænde for vidt og lægge op til, at vi gentager debatter, vi tidligere har haft i salen, om, hvem der gik hvornår og hvorfor og hvordan, men bare sige, at det jo er modeller, der er udviklet eller i hvert fald inspireret af en i hvert fald frem til et vist punkt udmærket intensiv dialog, vi havde med Socialdemokratiet og Det Radikale Venstre.
Lars Løkke Rasmussen (V), 2016-01-19:
Men for dem, der kommer med et anerkendelsesværdigt beskyttelsesformål og er flygtet fra noget, som der er udsigt til at de ikke lige kan vende hjem til hurtigt, er vi da nødt til – altså, sådan ser jeg på det, vi er muligvis uenige – at gøre alt, hvad vi kan, og anstrenge os for, at de bliver i stand til at forsørge sig selv.
Anne Baastrup (SF), 2004-02-25:
Et eksempel på det er jo, at Ekstra Bladet kørte en længerevarende kampagne om psykisk syge børn og unge, og i den forbindelse bad de om aktindsigt omkring et referenceprogram vedrørende spiseforstyrrelser, og det var først, da Ekstra Bladet bad om aktindsigt, at referenceprogrammet landede på ministerens bord, og der så på en eller anden måde kom en politisk udmelding på trods af, at programmet, som jeg i hvert fald har forstået det, havde været færdigt i en meget lang periode.
Keld Albrechtsen (EL), 2002-02-21:
Så vil jeg godt spørge hr. Ulrik Kragh, om ikke vi så står med det problem, at hvis vi tillader efterretningsvæsnerne at bruge disse systemer, udveksle oplysningerne med hinanden på tværs af grænserne, så er der da et behov for at sikre borgernes retssikkerhed, f.eks. at sikre, at kravet om dommerkendelse bliver fulgt, når danske virksomheder eller danske borgere bliver aflyttet.
Knud Erik Kirkegaard (KF), 2000-03-21:
Baggrunden for fremsættelsen af beslutningsforslaget er således et ønske om, at filosofikum skal give de studerende en ballast og baggrundsviden, som gør dem i stand til at forholde sig kritisk og vurderende til det stof, som de vil stifte bekendtskab med i deres senere studietid.
Kim Sejr (RV), 2003-03-18:
Men når der så viser sig at være behov for anbringelser, er det vores ansvar at sikre den gode anbringelse. Spørgsmålet er, om vi er gode nok til at foretage anbringelser, for hver gang en berettiget tvangsanbringelse ikke føres ud i livet, så har vi jo svigtet et barn.
Morten Messerschmidt (DF), 2023-05-24:
Nu står vi jo lige foran Folketingets formelle pause, og at møderne her i salen slutter, men når vi nu samles igen til september, skulle SF og Dansk Folkeparti så ikke i fællesskab afholde en høring, hvor vi inviterer nogle af dem – måske ikke alle – der arrangerer de fine folkemøder, der er rundtomkring i landet, for at høre dem, hvad vi kan gøre for at give det samme styrke og muskelkraft som Folkemødet på Bornholm?
Christian Poll (ALT), 2016-04-26:
Jeg kan helt sikkert lære rigtig meget mere af det her arbejde i Folketinget, som er nyt for mig, og jeg har ikke forud for det her stillet spørgsmål eller været rundt og sondere, hvor alle de andre politiske partier står i det her arbejde. Jeg har taget udgangspunkt i, at vi i Alternativet generelt synes at det er en god idé at fremme grønne og bæredygtige offentlige indkøb, og at der er en situation, hvor havmiljøet i Danmark er belastet af fiskeriet, og hvor der er behov for at fremme en udvikling især ude i det kystnære fiskeri, som er ved at gå lidt i stå – altså fremme, at vi får mere skånsomt fiskeri.
Kristian Pihl Lorentzen (V), 2017-02-02:
Derfor må jeg sige, at jeg gned mig en ekstra gang i øjnene, at det lige netop var Enhedslisten og Alternativet, der kom med det her forslag, for de har da ellers for mig stået for nogen, der godt ville have mere kollektiv trafik, godt ville have en grønnere transport i byerne, og det er metroen jo netop udtryk for.